Public procurement notice: Contract Notice
Published: 2021-07-02
Buyer: Kaarinan kaupunki
Country: FI
Contract type: Works
Procedure: Competitive dialogue
CPV classification: 34990000 | 44000000 | 45000000: Construction work | 71000000 | 71540000: Construction management services
Submission deadline: 2021-08-16
Award criteria: The most economic tender

Technical requirements: Hankinnassa on kysymys uuden kampuksen toteuttamisesta uudisrakennuksena Kaarinan kaupungissa. Hankinta toteutetaan KVR- eli SR-urakkana, joka sisältää lasten- ja nuortentalon suunnittelun ja toteuttamisen.
Uudisrakennukseen on tarkoitus rakentaa tilat ensisijaisesti perusopetuksen yhtenäiskoululle noin 1 050 oppilaalle vuosiluokilta 0–9 sekä päiväkodille (0–5-vuotiaat) noin 90 lapselle. Lisäksi kampukseen on tarkoitus sijoittua mm. sosiaali- ja terveyspalveluja sekä kulttuuritoimintoja.
Tavoitteena on, että rakennustyöt aloitetaan syksyllä 2022 ja rakennus voidaan luovuttaa tilaajalle kevään 2025 aikana.
Hankinnassa on kysymys uuden kampuksen toteuttamisesta uudisrakennuksena Kaarinan kaupungissa. Hankinta toteutetaan KVR- eli SR-urakkana, joka sisältää lasten- ja nuortentalon suunnittelun ja toteuttamisen.
Uudisrakennukseen on tarkoitus rakentaa tilat ensisijaisesti perusopetuksen yhtenäiskoululle noin 1 050 oppilaalle vuosiluokilta 0–9 sekä päiväkodille (0–5-vuotiaat) noin 90 lapselle. Lisäksi kampukseen on tarkoitus sijoittua mm. sosiaali- ja terveyspalveluja sekä kulttuuritoimintoja. Uudisrakennuksen arvioitu bruttoala on noin 12 000 brm
Hankintaan sisältyy uudisrakennuksen suunnittelu- ja rakennustyö. Hankkeen toteuttaja on tarkoitus valita kilpailullisella neuvottelumenettelyllä kesään 2022 mennessä. Tavoitteena on, että rakennustyöt aloitetaan syksyllä 2022 ja rakennus voidaan luovuttaa tilaajalle kevään 2025 aikana.
Sopimusrakenne ja sopimuskokonaisuuden laajuus tarkentuvat hankinnan neuvotteluvaiheen kuluessa. Neuvotteluvaiheessa on tarkoitus käydä 2–4 suunnitteluratkaisujen kehittämiseen painottuvaa neuvottelua.
Hankinnan neuvotteluvaiheen neuvotteluissa käsitellään muun muassa sitä, voidaanko hankinnassa käyttää tavanomaiseen verrattuna laajennettua käyttöönottojaksoa, pidempää takuujaksoa tai vastaavaa rakennuksen käyttöolosuhteita pidemmällä aikavälillä turvaavaa järjestelyä joko hankinnan toteuttamisen edellytyksenä tai kestävän kehityksen näkökulmana laatuarvioinnissa.
Hankinnassa hinta-laatusuhteen vertailussa hinnan painoarvo on 55–75 % ja laadun painoarvo 25–45 %. Laadun osalta huomioitavia vertailuperusteita ovat suunnitteluratkaisun toiminnallisuus, tehokkuus ja innovatiivisuus, suunnitteluratkaisun soveltuvuus ympäristöön, suunnitteluratkaisun kestävän kehityksen näkökulma, suunnittelun ja rakentamisen projektisuunnitelma.
Projektikieli on suomi. Osallistumishakemuksen voi jättää ja hankkeen toteuttajaksi voidaan valita ryhmittymä eli työyhteenliittymä. Ryhmittymään kuuluvia jäseniä ei voi vähentää tai muuttaa. Ryhmittymään kuuluvia jäseniä voidaan lisätä edellyttäen, että uudet jäsenet täyttävät tässä hankintailmoituksessa esitetyt vaatimukset ja toimittavat vaaditun selvityksen. Näiden vaatimusten tulee täyttyä jo sillä ryhmittymän kokoonpanolla, jolla osallistumishakemus tehdään.
Tarjousvertailussa hyväksytyn tarjouksen jättäneille tarjoajille maksetaan yhteensä enintään [100 000] EUR:n (alv 0 %) palkkio jaettuna tasan tarjoajien kesken, kuitenkin enintään [50 000] EUR (alv 0 %) yhtä (1) tarjoajaa kohden. Tarjouspalkkiota ei makseta tarjouskilpailun voittaneelle tarjoajalle. Tarjouspalkkion lisäksi muita tarjoajien kuluja ei korvata. Tarjouspalkkio maksetaan, kun hankintapäätös on tullut lainvoimaiseksi ja sopimukset on allekirjoitettu.
Tilaajalla on oikeus hyväksyttyihin tarjouksiin sisältyvään aineistoon, kuten esim. suunnitelmiin, piirustuksiin ja niihin sisältyviin innovaatioihin edellä mainitun palkkion suorittamista vastaan. Tarjoaja voi tarjouksessaan ilmoittaa luopuvansa em. tarjouspalkkiosta, jolloin tilaajalle ei synny oikeutta tarjousaineistoon.
Lisähankintamahdollisuudet: Hankintaan sisältyy mahdollisesti vanhan lukiorakennuksen muutos-/korjaustöitä. Näiden sisällyttämisestä urakkaan tai urakkaan liitettävänä optiona tai mahdollisuudesta lisätä urakkaan toteutuksen aikana käsitellään neuvotteluvaiheessa ja hankintayksikkö tekee päätöksen lopullisessa tarjouspyynnössä.
Hankintailmoituksen yhteydessä julkaistussa tarjouspyyntöaineistossa annetut tiedot ja vaatimukset ovat alustavia, ellei niitä ole esitetty tässä hankintailmoituksessa ehdottomina tai ellei aineistossa toisin mainita. Tiedot ja vaatimukset täsmentyvät hankinnan edetessä.
Hankintailmoitusta koskevat tiedustelut tulee esittää Tarjouspalvelu-toimittajaportaalissa viimeistään 30.7.2021 klo 12.00 mennessä. Vastaukset tiedusteluihin pyritään julkaisemaan Tarjouspalvelu-toimittajaportaalissa 6.8.2021 klo 12.00 mennessä.

Eligibility requirements: Valintaperusteet hankintaa koskevissa asiakirjoissa määritetyn mukaisesti.